దర్శకరత్న దాసరి అజాతశత్రువు మాత్రమే కాదు...ఆయనతో ఒక్క సినిమాలోనైనా నటించాలని తపనపడిన హీరోలకు ఆ తరంలోనే కాదు...ఈ తరంలోనూ కొదవ లేదు. మెగాస్టార్ చిరంజీవితో 1989లో విడుదలైన 'లంకేశ్వరుడు' చిత్రానికి దాసరి దర్శకత్వం వహించారు. దాసరి-చిరంజీవి కాంబినేషన్లో వచ్చిన మొదటి చిత్రం కూడా అదే.  ఆ తర్వాత కారణాంతరాల వల్ల మళ్లీ ఆ కాంబినేషన్ రిపీట్ కాకపోయినా దాసరితో సినిమా చేయాలనే ఆలోచన పవన్కల్యాణ్కు బలంగా ఉండేదని చెబుతారు. ఇటీవల దాసరి పుట్టినరోజు నాడు పవన్ కల్యాణ్ ప్రత్యేకంగా దాసరి ఇంటికి వెళ్లి ఆయనకు శుభాకాంక్షలు తెలిపారు. ఈ సమయంలో ఇద్దరి కాంబినేషన్లో ఓ సినిమా వస్తే బాగుంటుందనే ఆలోచన కూడా చేశారట. ఎలాంటి కథతో సినిమా తీయాలన్న దానిపై చర్చ కూడా జరిగిందని సమాచారం. దాసరి సినిమా అంటే అందులో సహజంగానే ఓ మెసేజ్ ఉంటుంది. ఇటు పవన్ సైతం మెసేజ్ ఓరియెంటెడ్ సినిమా చేద్దామని ప్రపోజ్ చేయడం కూడా జరిగిందట. త్రివిక్రమ్ శ్రీనివాస్ చేత కథ రాయించాలని కూడా అనుకున్నారట. అయితే తానొకటి తలిస్తే విధి మరోలా తలిచినట్టు ఆ ఇద్దరి ఆలోచన కార్యరూపంలోకి రాకుండానే దాసరి తుదిశ్వాస విడిచారు. దాసరి, పవన్ కాంబినేషన్లో సినిమా వస్తే సంబరాలు చేసుకోవాలనుకున్న ఎదురుచూసిన అభిమానుల కల...కల్లగానే మిగిలిపోయింది.
darsakaratna dasari ajaatasatruvu matrame kaadu...aayanatho okka cinemalonaina natinchaalani tapanapadina heerolaku aa taramlone kaadu...ee taramloonuu kodava ledu. megastar chiranjeevito 1989loo vidudalaina 'lankeshwarudu' chitraaniki dasari darsakatvam vahinchaaru. dasari-chiranjeevi combinationlo vachina modati chitram kuudaa adhe.  aa tarvaata kaaranaantaraala valla malli aa combination repeate kakapoyina daasarito sinima cheyalane aalochana pavankalyaanku balangaa undedani chebutaaru. iteevala dasari puttinaroju naadu povan kalyan pratyekamgaa dasari intiki velli aayanaku subhaakaankshalu telipaaru. ee samayamlo iddari combinationlo oo sinima vaste baguntundane aalochana kuudaa chesarata. elanti kathatho sinima teeyaalanna daanipai charcha kuudaa jarigindani samacharam. dasari sinima ante andulo sahajamgaane oo messeg untundi. itu povan saitam messeg oriyented sinima cheddamani prapoj cheyadam kuudaa jarigindata. trivikram srinivas chetha katha raayinchaalani kuudaa anukunnarata. ayithe taanokati taliste vidhi marola talichinattu aa iddari aalochana kaaryaroopamloki rakundane dasari tudishwasa vidichaaru. dasari, povan combinationlo sinima vaste sambaraalu chesukovalanukunna eduruchusina abhimaanula kala...kallagaane migilipoyindi.